Category:Fiala Feďo

Narodil sa 16. júna 1954 v Trstenej. V roku 1956 sa jeho rodičia presťahovali do Žiliny, kde aj vyrastal. Ako sám tvrdí, srdcom je Žilinčanom. Už od základnej školy bolo jeho koníčkom nielen plávanie, ale aj kreslenie. Počas gymnázia chodil do Ľudovej školy umenia, kde sa zoznámil a spriatelil s Ferkom MRÁZom. Ich priateľstvo a spolutráca trvajú dodnes. Po skončení gymnázia sa hlásil na Vysokú školu výtvarných umení v Bratislave, no pre nedostatok akejkoľvek protekcie na to potrebnej ho neprijali. Ako náhradu šiel študovať matematiku a výtvarnú výchovu na Pedagogivkú fakultu do Banskej Bystrice, kde k jeho koníčkom pribudlo aj horolezectvo. Po skončení vysokej školy ostal žiť v Banskej Bystrici a vystriedal niekoľko aranžérskych zamestnaní.